|  |  |  |  |
| --- | --- | --- | --- |
|  |  |  | **bulgarflagbulgarflagbulgarflag** |
| **ВОДЕНО ОТ ОБЩНОСТИТЕ МЕСТНО РАЗВИТИЕ** | | | |
| **МЕСТНА ИНИЦИАТИВНА ГРУПА „МЪГЛИЖ, КАЗАНЛЪК,, ГУРКОВО“** | | | |

**О Б Я В А**

**ВОМР С ПОДКРЕПАТА НА ОПЕРАТИВНА ПРОГРАМА**

**„ИНОВАЦИИ И КОНКУРНТОСПОСОБНОСТ 2014 – 2020”**

**МИГ „Мъглиж, Казанлък, Гурково“, кани желаещите да представят проектни предложения от Стратегията за ВОМР на МИГ „Мъглиж, Казанлък, Гурково“ посредством процедура на подбор на проекти за безвъзмездна финансова помощ:**

**BG16RFOP002-2.104: –„Подобряване производствения капацитет в МСП на територията на МИГ „Мъглиж, Казанлък, Гурково"**

Сдружение „Местна инициативна група „Мъглиж, Казанлък, Гурково” обявява процедура за подбор на проектни предложения **BG16RFOP002-2.104: Подобряване производствения капацитет в МСП на територията на МИГ „Мъглиж, Казанлък, Гурково "Оперативна програма:** „Иновации и конкурентоспособност 2014-2020”;

**Приоритетна ос 2**: „Предприемачество и капацитет за растеж на МСП";

**Инвестиционен приоритет 2.2.:** „Капацитет за растеж на МСП" на ОПИК;

**Основна цел на процедурата:** Повишаване на конкурентоспособността на местната икономика чрез подобряване на производствените процеси в МСП от територията на МИГ „Мъглиж, Казанлък, Гурково“, повишаване на производствения капацитет и засилване на експортния потенциал на предприятията, чрез инвестиции в дълготрайни материални и нематериални активи, въвеждане на водещи технологични решения, разширяване на производството, чрез добавяне на нови характеристики или подобряване на съществуващите продукти и услуги.

Процедурата за безвъзмездна финансова помощ **се реализира с финансовата подкрепа на Европейския съюз чрез Европейския фонд за регионално развитие.**

**1. НАИМЕНОВАНИЕ НА МЯРКАТА ОТ СТРАТЕГИЯТА ЗА ВОМР**

*„Развитие на предприемачество и капацитет за растеж на МСП“*

**2. ДОПУСТИМИ КАНДИДАТИ**

**Микро, малки и средни предприятия от територията на МИГ „Мъглиж, Казанлък, Гурково“.**

Кандидатите трябва да са търговци по смисъла на Търговския закон или Закона за кооперациите.

Кандидатите трябва да отговарят на изискванията за малко или средно предприятие съгласно Закона за малките и средни предприятия.

Кандидатите трябва да имат минимум три приключени финансови години.

Кандидатите трябва да извършват своята дейност на територията на МИГ „Мъглиж, Казанлък, Гурково“.

Не могат да участват в процедурата за подбор на проекти и не могат да получат безвъзмездна финансова помощ кандидати, които попадат в забранителните режими на Регламент (ЕС) № 1407/2013 на Комисията от 18 декември 2013 г.

**3. ДОПУСТИМИ ДЕЙНОСТИ**

**Допустими за финансиране по настоящата процедура са следните видове дейности:**

***1. Подкрепа за общи производствени инвестиции за подобряване на производствения капацитет за растеж чрез ефективното и ефикасно използване на факторите на производство и чрез изграждането на възможности за възприемане и адаптиране на европейски и международни знания и технологии. Дейностите трябва да са насочени към:***

- повишаване на производителността; и/или

- ефективното и ефикасно използване на факторите на производство (човешки капитал, природни ресурси и технологии) чрез внедряване на нови технологии/практики/методи/системи за подобряване на ресурсната ефективност и ефикасност в производствения процес; и/или

- подобряване на производствените процеси чрез инвестиции в дълготрайни материални и нематериални активи; и/или

- въвеждане на водещи технологични решения и/или реинженеринг на процеси, вкл. чрез въвеждане на добри практики/технологични методи/технологии/процеси за намаляване консумацията на природни ресурси, безотпадни технологии, оползотворяване на вторични суровини и производствените отпадъци, регенериране и др.; и/или

- разширяване на производството чрез добавяне на нови характеристики или подобряване на съществуващите продукти и услуги; и/или

- диверсификация на дейността чрез разнообразяване на портфолиото на предприятията и достъп до пазари.

***Всички дейности, включени в проектното предложение, следва да са пряко свързани с изпълнението на проекта.***

**Конкретната процедура е разработена като схема за минимална помощ съгласно Регламент (ЕС) № 1407/2013 на Комисията от 18-ти декември 2013 г.**

**4. ПЕРИОД ЗА ПРИЕМ И НАЧИН НА ПОДАВАНЕ НА ПРОЕКТНИ ПРЕДЛОЖЕНИЯ**

Краен срок за подаване на проектни предложения : **до 17.30 часа на 20.09.2021г.**

**Място на подаване на проектните предложения:** Подаването на проектно предложение по настоящата процедура се осъществява изцяло по електронен път чрез **Информационната система за управление и наблюдение на Структурните инструменти на ЕС в България (ИСУН 2020)**единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: [https://eumis2020.government.bg](https://eumis2020.government.bg/).

**5. БЮДЖЕТ НА ПРИЕМА**

**5. БЮДЖЕТ НА ПРИЕМА**

Бюджет по процедурата: **135 830 лева.**

**6. МИНИМАЛЕН И МАКСИМАЛЕН РАЗМЕР НА ФИНАНСОВАТА ПОМОЩ, ПРЕДОСТАВЯНА ЗА ПРОЕКТ**

**Интензитет на подпомагане:**

**Минимална стойност на общо допустимите разходи: 48 895,75**  лв.

**Минималният размер** на безвъзмездната финансова помощ за един проект е до 90%, не по-малко от **44 006,17** лева (22 500 евро).

**Максимална стойност на общо допустимите разходи: 150 922,22** лв.

**Максималният размер** на безвъзмездната финансова помощ е **135 830**  лева (69 448,78 евро).

***Максималният интензитет на безвъзмездната финансова помощ (БФП)* е до 90 % от общата стойност на допустимите разходи по проекта.**

**7. ЛИЦЕ/А ЗА КОНТАКТ И МЯСТО ЗА ДОСТЪП ДО ПОДРОБНА ИНФОРМАЦИЯ**

Лице за контакт: Христо Щерев, тел. 04321/23-33; е-mail: **mig.mkg2016@gmail.com**

Пълният пакет документи за кандидатстване са публикувани на следните интернет адреси:

* на сайта на Сдружение „МИГ „Мъглиж, Казанлък, Гурково“ http: [www.mig-mkg.bg/](http://www.mig-mkg.bg/) ;
* на сайта на Единния информационен портал за обща информация за управлението на Структурните фондове и Кохезионния фонд на Европейския съюз в Република България - <http://www.eufunds.bg>**.**